La pel·lícula clàssica 'Carrie', hui a la Casa Municipal de Cultura
21 de febrer 2022

L'Associació Cultural Nautilus oferix una nova projecció emmarcada dins cicle dedicat al cinema clàssic. Es tracta de la pel·lícula _Carrie_, produïda l'any 1952 i dirigida per l'americà William Wyler. La projecció, que compta amb el suport de la delegació de Cultura de l'Ajuntament de Sagunt, tindrà lloc hui a les 18.30 hores a la Casa Municipal de Cultura. Este drama té una duració de 118 minuts i l'entrada és gratuïta.

El guió és a càrrec de Ruth Goetz i Augustus Goetz i està basat en la novel·la de Theodore Dreiser. La música és de David Raksin i la fotografia en blanc i negre de Víctor Milner. Entre el repartiment trobem a artistes com Laurence Olivier, Jennifer Jones, Miriam Hopkins, Eddie Albert, Basil Ruysdael i Ray Teal, entre d’altres.

Este film va estar nominat a millor direcció artística i vestuari en els Premis Oscar de 1952 i, també, a millor pel·lícula i actor britànic en els Premis BAFTA de 1952.

Carrie és una llauradora que decidix anar-se a Chicago per a intentar guanyar-se la vida. Allí viurà un amor apassionat amb un home casat, un respectable pare de família de conducta irreprotxable.

Durant la sessió es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

![](/media/kz3g1lzg/c_carriecartel.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/la-pel-lícula-clàssica-carrie-hui-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/la-pel-lícula-clàssica-carrie-hui-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-pel-lícula-clàssica-carrie-hui-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/la-pel-lícula-clàssica-carrie-hui-a-la-casa-municipal-de-cultura/)